ORDE do 10 de setembro de 2008 pola que se nomean as persoas que actuarán como vogais da Comisión Consultiva Tripartita da Inspección de Traballo e Seguridade Social de Galicia.
CONSELLERÍA DE TRABALLO — II. AUTORIDADES E PERSOAL — 24/09/2008

A Orde do 21 de febreiro de 2008 (DOG nº 45, do 4 de marzo), pola que se crea a Comisión Consultiva Tripartita da Inspección de Traballo e Seguridade Social de Galicia, establece no seu artigo 1º a creación da dita comisión como órgano colexiado asesor da Comisión Territorial da Inspección de Traballo e Seguridade Social na Comunidade Autónoma de Galicia, adscrito á Consellería de Traballo.
Concretamente, no seu artigo 2 establécese a composición e procedemento de designación das persoas membros da Comisión Consultiva Tripartita da Inspección de Traballo e Seguridade Social de Galicia.
Ao abeiro do previsto na devandita orde, realizáronse as propostas de nomeamento das persoas titulares e suplentes por parte das organizacións empresariais e as organizacións sindicais máis representativas da Comunidade Autónoma de Galicia.
Con base no anterior e coa finalidade de procurar o funcionamento da Comisión Consultiva Tripartita da Inspección de Traballo e Seguridade Social como o órgano colexiado asesor que coñecerá das actuacións que desenvolva a Inspección de Traballo e Seguridade Social no ámbito territorial da nosa comunidade autónoma, con funcións de asesoramento e formulación de propostas e informes, cómpre efectuar, de acordo coas propostas realizadas e facendo uso da autorización prevista no artigo 2.4º os seguintes nomeamentos:
DISPOÑO:
Artigo 1º
1. A Comisión estará integrada por 9 membros: 3 en representación da Administración, 3 en representación das organizacións sindicais e 3 en representación das organizacións empresariais.
2. Os 3 representantes da Administración sono por razón do cargo: a persoa titular da Dirección Xeral de Relacións Laborais, que ocupará o cargo da Presidencia da comisión, a persoa titular da Dirección do Instituto Galego de Seguridade e Saúde Laboral (ISSGA) e a persoa titular da Dirección Territorial da Inspección de Traballo e Seguridade Social de Galicia.
3. Noméanse como vogais da Comisión Consultiva Tripartita da Inspección de Traballo e Seguridade Social de Galicia, por proposta das organizacións sindicais máis representativas da comunidade autónoma, as persoas que se relacionan a seguir:
-Pola Unión Xeral de Traballadores de Galicia:
Titular: Eladio Romero Ares.
Suplente: Carlos Bellas Cebreiro.
-Pola Confederación Intersindical Galega:
Titular: Manuel Currás Meira.
Suplente: Bautista Vega Tato.
-Polo Sindicato Nacional de Comisións Obreiras de Galicia:
Titular: Eusebio Justo Santos.
Suplente: Hortensia Álvarez Folgar.
4. Noméanse como vogais da Comisión Consultiva Tripartita da Inspección de Traballo e Seguridade Social de Galicia, por proposta da organización empresarial máis representativa, as persoas que se relacionan a seguir:
-Pola Confederación de Empresarios de Galicia:
Titular: Antón Arias Díaz-Eimil.
Titular: Fausto Santamarina Fernández.
Titular: Jaime Luis López Vázquez.
Suplente: José Antonio Neira Cortés.
Suplente: Ricardo Sánchez Vizoso.
Suplente: Miguel Ángel Puime Rey.
Artigo 2º
Realizará as funcións da Secretaría da Comisión Consultiva Tripartita, con voz pero sen voto, a persoa titular da Subdirección Xeral de Traballo da dirección competente en materia de relacións laborais, actuando como suplente a persoa titular da xefatura do Servizo de Relacións Laborais do mesmo departamento.
Santiago de Compostela, 10 de setembro de 2008.
Ricardo Jacinto Varela Sánchez
Conselleiro de Traballo